Beveg negatiewe kommentaar met feite | Netwerk24
Faf: ‘Ons moet spelers in land hou’
Hy sien dit as sy plig om die Proteas in hierdie oorgangsfase te lei en die jong spelers te mentor, het Faf du Plessis Dinsdag gesê nadat Suid-Afrika die derde toets teen Indië met ’n beurt en 202 lopies verloor het.
Beveg negatiewe kommentaar met feite
Deur Leslie Van Rooi 27 Desember 2018 06:30
Die onlangse kritiek op Lesetja Kganyago nadat hy met ’n eredoktorsgraad deur die Universiteit Stellenbosch vereer is, het hom vir ’n wyle stil gelaat, skryf Leslie van Rooi.
Lesetja Kganyago, goewerneur van die Reserwebank, is deur Universiteit Stellenbosch met ’n eredoktorsgraad vereer. Foto: Argief
Soos die meeste ander Suid-Afrikaanse universiteite het die Universiteit Stellenbosch (US) vroeër hierdie maand sy Desember-gradeplegtigheid afgehandel.
Dit bly inspirerend om te sien hoe studente ná jare se harde werk, dikwels onder uiters moeilike omstandighede, hul akademiese reis suksesvol voltooi.
By die US se onlangse gradeplegtigheid was daar weer nie ’n tekort aan inspirasie nie – duisende studente het een vir een oor die verhoog gestap, ouers en familie (direk en indirek) het hul kinders omhels, grootouers het van die trots geswel en die universiteitsgemeenskap het saam gevier.
Twee ervaringe het my egter weer laat stilstaan by hoe ons dink oor die sukses van ander. Dít aan die een kant en, aan die ander kant, of hierdie sukses ’n verskil in ons land (kan) maak.
Die gevolg sal kwansuis wees dat die Reserwebank nou nooit weer aan die land sal behoort nie, dat die Stellenbossers nou werklik die bank sal bestuur.
Die US was bevoorreg om ’n eredoktorsgraad aan die huidige president van die Reserwebank, Lesetja Kganyago, toe te ken. Die graad bevestig ons land se erkenning aan ’n persoon wat oor baie jare, deur sy amp, direk ’n verskil in elkeen se lewens maak. Hy stuur die Reserwebank bestendig en help, deur sy bestuursvernuf, om inflasie so laag moontlik te hou – onder uitdagende omstandighede.
Dit doen hy en sy span juis ook om die lewens van die armstes onder ons beter te maak.
Maar Kganyago se doktorsgraad aan die US het nie sonder kritiek gekom nie. Tussen die gelukwensinge op Twitter was dit duidelik, aldus kommentare op hierdie sosialemediaplatform, dat hy deur hierdie graad van die US te ontvang nou werklik in die kloue van witmonopoliekapitaal is.
Die gevolg sal kwansuis wees dat die Reserwebank nou nooit weer aan die land sal behoort nie, dat die Stellenbossers nou werklik die bank sal bestuur en dat arm Suid-Afrikaners nou ’n nog meer verlore stryd stry.
Dus verraai hy glo die meeste Suid-Afrikaners deur hierdie graad van die US te ontvang.
Vaardighede wat verlore gaan
So erg is die belaglikheid dat dit ’n mens, al is dit dan net vir ’n tydjie, stil laat. Toegegee, dit is Twitter. Maar hierdie terme en verstane en verdwaaldheid voed ’n verstaan van die werklikheid wat alles behalwe gegrond is op feite.
Hier is ’n man wat ondanks aanslae van links en regs die Reserwebank lei ten bate van die land. En ons waag dit om sy rol te verskraal tot lakeiskap – iets wat ons al hoe meer sien, en soms self doen.
Aan die ander kant van die gradespektrum kom sien ’n gegradueerde my ’n dag ná sy plegtigheid. Hy wil graag ’n verwysingsbrief hê om sy studies voort te sit in die Verenigde Koninkryk. Dit op sigself is fantasties – ek dink alle studente moet ’n kans kry om in ’n konteks anders as dié van Suid-Afrika te studeer. Maar in hierdie geval word dit gou duidelik dat die student nie noodwendig beplan om weer terug na Suid-Afrika te kom nie.
Dit is natuurlik sy reg om te kies en om te bepaal waar hy homself die beste kan bekwaam en sal kan uitleef.
Maar ná vier jaar se studies en ’n direkte investering van die belastingbetaler gaan die student dalk nou sy vaardighede aanwend in ’n konteks anders as dié van Suid-Afrika.
Toegegee, dit beteken nie dat hy nie weer terug sal kom nie en dat hy, waar ook al hy is, op ’n manier nie ’n positiewe invloed op Suid-Afrika kan hê nie. Maar dit is tog jammer dat dié jong ingenieur in die afsienbare toekoms geen direkte invloed op ons samelewing sal hê nie. Ons het beslis sy vaardighede hier nodig.
Ons sal moet aanhou dink oor die rol wat ons graduandi kan en moet speel. Ons sal ook moet dink aan die plek wat Suid-Afrika bied, en dalk nie bied nie, vir hierdie hoogs vaardige en talentvolle gegradueerdes om hier ’n invloed te hê.
Dalk is een van die oplossings daarvoor dat ons die feiteloosheid van persoonlike aanvalle via sosiale media moet teenwerk met ’n hardwerkendheid wat negatiewe kommentaar sal beperk. Dalk is dit die grootste erkenning wat ons die dr. Kganyago’s van die wêreld kan bied.
* Dr. Leslie van Rooi is senior direkteur: sosiale impak en transformasie aan Universiteit Stellenbosch.
Meer oor: Universiteit Stellenbosch | Reserwebank | Leslie Van Rooi | Lesetja Kganyago | Sosiale Media
Ekonomiese wiele in SA draai al hoe stadiger
Die dokters wat ons nodig het
Om debatte te voer wat menswaardigheid bevestig
Alaska-moord: Smith het glo seks met lyk gehad
Parool vir Hewitt Vrydag heroorweeg